**“Apdrošināšanas brokera pakalpojumi SIA “Rīgas veselības centrs” darbinieku veselības apdrošināšanai”**

1. **IEPIRKUMA PRIEKŠMETS:**
   1. Apdrošināšanas brokera pakalpojumu nodrošināšana 12 (divpadsmit) mēnešu periodam saskaņā Tehniskajā specifikācijā (Pielikums Nr.1) noteiktajām prasībām (turpmāk – Pakalpojums).
   2. Iepirkuma priekšmets sastāv no sekojošiem uzdevumiem:
      1. brokera pakalpojumi SIA “Rīgas veselības centrs” iestāžu darbinieku veselības apdrošināšanas iepirkuma procedūras veikšanas posmā;
      2. brokera pakalpojumi SIA “Rīgas veselības centrs” iestāžu darbinieku veselības apdrošināšanas līguma izpildes posmā.
   3. Atlīdzības samaksas nosacījumi:
      1. Izpildītājam izmaksājamā atlīdzība ir apdrošināšanas prēmiju sastāvdaļa un apdrošinātājs Izpildītājam izmaksājamo atlīdzību saskaņā ar pretendenta finanšu piedāvājumā noteikto likmi iekļauj apdrošināšanas līgumos prēmiju sastāvā;
      2. Izpildītājs saņem samaksu par Pakalpojumiem no apdrošinātāja, kurš iegūs līguma slēgšanas tiesības par apdrošināšanas pakalpojumu sniegšanu, pēc iepirkuma līguma noslēgšanas attiecīgās iepirkuma procedūras rezultātā.
2. **ATLASES PRASĪBAS:**
   1. Pretendentam ir tiesības sniegt apdrošināšanas starpniecības (brokera) pakalpojumus Latvijas Republikas teritorijā.
   2. Pretendents iepriekšējo 3 (trīs) gadu laikā (līdz piedāvājuma iesniegšanas termiņa beigām) vismaz 2 (diviem) klientiem ir sniedzis brokera pakalpojumus iepirkumu jomā veselības apdrošināšanas pakalpojumiem, no kuriem vismaz viens klients ir tāds, ar kuru noslēgts veselības apdrošināšanas līgums, kurā apdrošināto personu skaits nav mazāks par 300 (trīs simti) ar apdrošināšanas termiņu vismaz 1 (viens) gads un otrs klients ir veselības aprūpes iestāde, ar kuru noslēgts veselības apdrošināšanas līgums, kurā apdrošināto personu skaits nav mazāks par 25 (divdesmit pieci) ar apdrošināšanas termiņu vismaz 1 (viens) gads.
   3. Pretendenta pilnvarotajai personai, kas apkalpos Pasūtītāju Iepirkuma līguma izpildes laikā, pēdējo trīs gadu laikā (līdz piedāvājuma iesniegšanas termiņa beigām) ir pieredze veselības apdrošināšanas starpniecībā, t.i., Pretendenta pilnvarotā persona ir sniegusi brokera pakalpojumus vismaz 2 (diviem) klientiem, no kuriem vismaz viens klients ir tāds, ar kuru noslēgts veselības apdrošināšanas līgums, kurā apdrošināto personu skaits nav mazāks par 300 (trīs simti) ar apdrošināšanas termiņu vismaz 1 (viens) gads un otrs klients ir veselības aprūpes iestāde, ar kuru noslēgts veselības apdrošināšanas līgums, kurā apdrošināto personu skaits nav mazāks par 25 (divdesmit pieci) ar apdrošināšanas termiņu vismaz 1 (viens) gads.
   4. Pretendents un pretendenta pilnvarotā persona, kas apkalpos Pasūtītāju Iepirkuma līguma izpildes laikā, nav ieinteresēti un nerīkosies kādas konkrētas apdrošināšanas komisijas interesēs.
3. **IESNIEDZAMIE DOKUMENTI:**
   1. Pretendenta spēkā esošas licences veselības apdrošināšanas pakalpojumu sniegšanai Latvijas Republikā apliecināta kopija;
   2. Pretendenta parakstīts pieredzes saraksts, norādot klientu nosaukumus, to kontaktinformāciju, pakalpojumu sniegšanas laiku, klientu apdrošināto darbinieku skaitu (atbilstoši 2.2. punkta prasībām). Pasūtītājam ir tiesības pārbaudīt norādīto informāciju sazinoties ar apdrošināšanas pakalpojuma saņēmēju klientu.
   3. Informācija par Pretendenta pilnvarotās personas, kas apkalpos Pasūtītāju Iepirkuma līguma izpildes laikā, pēdējo trīs gadu laikā (līdz piedāvājuma iesniegšanas termiņa beigām) pieredzi veselības apdrošināšanas starpniecībā, iekļaujot tajā vismaz sekojošo informāciju: klientu nosaukumus, to kontaktinformāciju, pakalpojumus sniegšanas laiku, klientu apdrošināto darbinieku skaitu (atbilstoši 2.3. punkta prasībām). Pasūtītājam ir tiesības pārbaudīt norādīto informāciju sazinoties ar apdrošināšanas pakalpojuma saņēmēju klientu.
   4. Pretendenta parakstīts apliecinājums, ka pretendents nav ieinteresēts un nerīkosies kādas konkrētas apdrošināšanas komisijas interesēs, un ka šis apliecinājums būs saistošs un būs jāparaksta visiem darbiniekiem, kuri piedalīsies atklāta konkursa norisē apdrošināšanas kompānijas izvēlei polišu iegādei.
   5. Pretendenta parakstīts piedāvājums (saskaņā ar pielikums Nr.2).
   6. Tehniskais piedāvājums, kas jāsagatavo saskaņā ar Tehnisko specifikāciju un tehnisko piedāvājumu (Pielikums Nr.1), norādot šādu informāciju:
      1. pakalpojuma apraksts, kas noformēts saskaņā ar 1.pielikumu, aizpildot aili „Pretendenta tehniskais piedāvājums”;
      2. Apdrošināšanas sabiedrību, ar kurām noslēgti sadarbības līgumi, saraksts, kurā norādīts arī līguma noslēgšanas datums.
4. **PIEDĀVĀJUMU VĒRTĒŠANA:**
   1. SIA “Rīgas veselības centrs” no piedāvājumiem, kas atbilst atlases prasībām, izvēlēsies saimnieciski izdevīgāko piedāvājumu pēc šādiem kritērijiem:

| **Nr. p. k.** | **Kritērijs** | **Maksimālais punktu skaits** |
| --- | --- | --- |
| **P1** | **Piedāvājuma cena** | **40** |
|  | Pretendenta piedāvātā pakalpojumu cena, procentos no veselības apdrošināšanas līguma summas, kas ir noteikta nemainīga līguma termiņā  Kritērijs „piedāvājuma cena” tiek aprēķināta pēc formulas:  *P1 = (zemākā līgumcena / attiecīgā piedāvājuma līgumcena) x 40* |  |
| **P2** | **Apdrošināšanas sabiedrību skaits, ar kurām noslēgti sadarbības līgumi** | **30** |
|  | *tiek vērtēta atbilstoši pretendenta piedāvājumā iesniegtajai informācijai (prasību 3.5.2. punkts) tiek vērtētas* *tikai tās apdrošināšanas sabiedrības, kuras ir reģistrētas Latvijas Republikā, vai kurām ir atvērtas filiāles Latvijas Republikā un tās darbojās Latvijas Republikas teritorijā vismaz divus gadus;*  *Piedāvājumam ar vislielāko apdrošināšanas sabiedrību skaitu tiek piešķirti 30 punkti, bet pārējiem piedāvājumiem piešķiramie punkti tiks aprēķināti pēc formulas:*  Vērtējamā piedāvājuma apdrošināšanas sabiedrību skaits / iepirkumā lielākais apdrošināšanas sabiedrību skaits x 30 |  |
|  | **Apdrošināšanas brokera pieredze** | **30** |
| **P3** | **Apdrošināšanas brokera veselības apdrošināšanas jomā pieredze** | **15** |
|  | *tiek vērtēta atbilstoši pretendenta piedāvājumā iesniegtajai informācijai (prasību 3.2. punkts); tiek vērtēts tikai* pretendenta pilnvarotās personas, kas apkalpos Pasūtītāju līguma izpildes laikā, kopējais klientu skaits veselības apdrošināšanā, kur klients ir tāds, ar kuru noslēgts veselības apdrošināšanas līgums, kurā apdrošināto personu skaits nav mazāks par 300 (trīs simti) ar apdrošināšanas termiņu vismaz 1 (viens) gads.  Punktu skaits par Pretendenta pilnvarotās personas **klientu skaitu** (P3) tiek piešķirts sekojoši:   |  |  | | --- | --- | | Punktu skaits | Pretendenta pilnvarotās personas kopējais **klientu** skaits | | 15 | 4 un vairāk | | 10 | ne mazāk kā 3 | | 5 | ne mazāk kā 2 | | 0 | ne mazāk kā 1 | |  |
| **P4** | **Apdrošināšanas brokera veselības apdrošināšanas jomā veselības aprūpes un/vai sociālās aprūpes iestādēm pieredze** | **15** |
|  | *tiek vērtēta atbilstoši pretendenta piedāvājumā iesniegtajai informācijai (prasību 3.3. punkts); tiek vērtēts tikai* pretendenta pilnvarotās personas, kas apkalpos Pasūtītāju līguma izpildes laikā, kopējais klientu **apdrošināto darbinieku** (apdrošināto personu) skaits veselības aprūpes iestādēs.  Punktu skaits par Pretendenta pilnvarotās personas klientu apdrošināto darbinieku (apdrošināto personu) skaitu veselības aprūpes iestādēs (P4) tiek piešķirts sekojoši:   |  |  | | --- | --- | | Punktu skaits | Pretendenta pilnvarotās personas kopējais klientu apdrošināto **darbinieku skaits veselības aprūpes iestādēs** | | 15 | 201 un vairāk | | 10 | 101-200 | | 5 | 26-100 | | 0 | ne mazāk kā 25 | |  |
| **Kopā maksimālais punktu skaits:** | | **100** |

Par saimnieciski visizdevīgāko piedāvājumu tik atzīts piedāvājums, kurš iegūs visaugstāko galīgo vērtējumu (punktu skaitu). Divu līdzvērtīgu piedāvājumu gadījumā (piedāvājumi ar vienādu kopēju punktu skaitu), izvēlēsies to piedāvājumu, kurš kritērijā P1 ir ieguvis par vairāk punktu.

**Pielikums Nr.1**

**Tehniskā specifikācija un tehniskais piedāvājums**

Tehniskajā piedāvājumā ir iekļaujams:

1. Pakalpojuma sniegšanas un pārvaldības procesa apraksts (jānorāda, kā tiks veikti Darba uzdevuma Pretendenta uzskaitītie pienākumi);
2. Pakalpojuma organizatoriskā shēma, norādot iesaistītās puses – Pasūtītājs, Pasūtītāja pilnvarotā persona, Pasūtītāja darbinieks, Apdrošināšanas brokeris, Nominētais brokeris (Pretendenta pilnvarotā persona), Veselības apdrošināšanas sabiedrība;
3. Apdrošināšanas brokeru sabiedrības pakalpojuma nepārtrauktības nodrošināšanas, iespējamo risku un to novēršanas pasākumu apraksts (riski jānorāda par līguma ar apdrošināšanas brokeru sabiedrību izpildi un jānorāda kā tiks nodrošināta pakalpojuma nepārtrauktība risku iestāšanās gadījumā);
4. Pasūtītāja prasībām piemērotākā, indikatīvā veselības apdrošināšanas programma.

|  |  |  |  |
| --- | --- | --- | --- |
| **Nr.p.k.** | **Parametri** | **Prasības** | **Pretendenta tehniskais piedāvājums (aizpilda Pretendents)** |
| 1 | Pakalpojuma uzdevums | Izpildītājs līguma darbības laikā nodrošina pasūtītāja vajadzībām nepieciešamo apdrošināšanas pakalpojumu sagatavošanu un administrēšanu |  |
| 2 | Pakalpojuma atbilstība normatīvajiem aktiem | Izpildītājs, sniedzot pakalpojumu, ievēro Apdrošināšanas un pārapdrošināšanas izplatīšanas likumu, Apdrošināšanas un pārapdrošināsānas likumu u.c. Latvijas Republikas normatīvos aktus, kas regulē attiecīgo pakalpojumu sniegšanu |  |
| 3 | Pasūtītājam nepieciešamie pakalpojumi un to paredzamais apjoms: | Veselības apdrošināšana, paredzēta aptuveni 295 (divi simti deviņdesmit pieci ( +/- 30 ) darbinieki. |  |
| 4 | Pakalpojuma sniegšanas periods | 12 (divpadsmit) mēneši |  |
| 5 | Apdrošināšanas prēmijas apmērs | Apdrošināšanas prēmija ne vairāk kā EUR 200,00 vienai personai. |  |
| 6 | Pakalpojuma sniegšanas termiņš | Apdrošināšanas brokera pakalpojumus izpildītājs sniedz, sākot no apdrošināšanas pakalpojuma līguma noslēgšanas dienas līdz līgumā noteiktā apdrošināšanas pakalpojuma sniegšanas termiņa beigām |  |
| 7 | Konsultācijas iepirkuma sagatavošanas posmā | Izpildītājs sniedz konsultācijas ar apdrošināšanu saistītos jautājumos, izsakot priekšlikumus pasūtītāja interešu nodrošināšanai. Izpildītājs informē pasūtītāju par pieejamajiem pakalpojumiem, kā arī jaunumiem un izmaiņām pasūtītājam nepieciešamā apdrošināšanas veida tirgū |  |
| 8 | Pasūtītāja vajadzību apzināšana | Izpildītājs apzina pasūtītāja ar apdrošināšanu saistītās vēlmes un vajadzībās, lai nodrošinātu efektīvu budžeta līdzekļu izlietojumu, apkopo apdrošināšanai nepieciešamo informāciju |  |
| 9 | Tehniskās specifikācijas sagatavošana iepirkumam | Apdrošināšanas iepirkuma dokumentācijas, t.sk., kur tas nepieciešams, tehnisko specifikāciju un vērtēšanas kritēriju izstrāde, atbilstoši pasūtītāja prasībām un norādījumiem - pasūtītāja noteiktajā termiņā |  |
| 10 | Atbalsta sniegšana iepirkuma procedūras norises laikā | Skaidrojumu sagatavošana apdrošināšanas pakalpojuma iepirkuma pretendentiem par iepirkuma dokumentāciju un atbilžu sagatavošana uz iesniegtajām apdrošināšanas pakalpojuma iepirkuma pretendentu pretenzijām ne vēlāk kā 3 darba dienu laikā no attiecīgā uzdevuma nosūtīšanas brīža |  |
| 11 | Atbalsta sniegšana iepirkuma procedūras norises laikā | Apdrošināšanas pakalpojuma iepirkuma pretendentu iesniegto piedāvājumu kvalitatīvā, kvantitatīvā un funkcionālā analīze un tās rezultātu prezentācija pasūtītāja iepirkuma komisijai vai par iepirkumu atbildīgajām personām |  |
| 12 | Atbalsta sniegšana iepirkuma procedūras rezultāta posmā | Iesniegto piedāvājumu vērtēšana un atzinuma par iesniegtajiem piedāvājumiem sagatavošana |  |
| 13 | Atbalsta sniegšana iepirkuma līguma noslēgšanas laikā | Pēc pasūtītāja pieprasījuma nepieciešamās dokumentācijas sagatavošana iepirkuma līguma noslēgšanai ar apdrošināšanas sabiedrību |  |
| 14 | Pakalpojuma līguma administrēšana un apkalpošana | Iepirkuma rezultātā pasūtītāja noslēgto apdrošināšanas līgumu administrēšana un apkalpošana, kas ietver (bet ne tikai) apdrošināšanas sabiedrības sniegto atskaišu par līguma izpildi saņemšanu, pārbaudi un savlaicīgu iesniegšanu pasūtītājam, apdrošināšanas gadījumu administrēšanu, ievērojot pasūtītāja intereses |  |
| 15 | Konsultācijas apdrošināšanas pakalpojuma līguma darbības laikā | Brīvi pieejamas, bez papildus samaksas, konsultācijas (telefons, e-pasts vai tikšanās) pasūtītāja nodarbinātajiem par jautājumiem, kas saistīti ar pasūtītāja noslēgtajiem apdrošināšanas līgumiem; Bezmaksas konsultācijas pasūtītāja darbiniekiem par citiem apdrošināšanas veidiem, kas ir saistīti ar veselības un dzīvības apdrošināšanu, nepieciešamības gadījumā - arī individuālo apdrošināšanas līgumu noformēšana un apkalpošana |  |
| 16 | Vizītes pie pasūtītāja | Pēc pasūtītāja pieprasījuma nodrošina vizītes laikā pie pasūtītāja darbinieku iesniegto apdrošināšanas atlīdzības pieteikumu un pievienoto dokumentu (čeki, kvītis, izraksti) sākotnējo pārbaudi un nogādāšanu apdrošinātājam tālākai apstrādei |  |
| 17 | Apdrošināšanas atlīdzību administrēšana | Operatīva un kvalitatīva apdrošināšanas atlīdzību administrēšana apdrošināšanas pakalpojuma līguma laikā, apdrošināšanas atlīdzības pieteikumu un pievienoto dokumentu (čeki, kvītis, izraksti) sākotnējā pārbaude, nepieciešamības gadījumā piesaistot sertificētus ekspertus |  |
| 18 | Pakalpojuma sniegšanas laiks | Izpildītājs uz pasūtītāja atbildīgās personas pieprasījumu reaģē nekavējoties, bet ne vēlāk kā nākošās darbdienas laikā, uzsākot pieteiktā apdrošināšanas gadījuma risināšanu. Izpildītājs nodrošina atbalsta sniegšanu arī ārpus darba laika gadījumos, kas ir saistīti ar ārstēšanos dienas/ diennakts stacionārā, t.sk. operācijām u.tml. |  |

**Apdrošināšanas sabiedrību, ar kurām ir noslēgti sadarbības līgumi, saraksts**

|  |  |  |
| --- | --- | --- |
| **N.p.k.** | **Apdrošināšanas sabiedrība** | **Līguma noslēgšanas datums** |
|  |  |  |
|  |  |  |

**Pielikums Nr. 2**

**“Apdrošināšanas brokera pakalpojumi SIA “Rīgas veselības centrs” darbinieku veselības apdrošināšanai”**

2020.gada \_\_\_.\_\_\_\_\_\_\_\_\_\_\_

1. Pretendents piedāvā nodrošināt Pakalpojuma sniegšanu atbilstoši tehniskās specifikācijas prasībām saskaņā ar šādu piedāvājumu, kas ietver visas ar Pakalpojumu sniegšanu saistītās izmaksas:

|  |  |  |  |
| --- | --- | --- | --- |
| **Nr. p.k.** | **Apdrošināšanas veids** | **Apdrošināšanas komisijas maksa procentos, kuru pretendents saņems no samaksātās apdrošināšanas prēmijas** | **Kopējā paredzamā brokera atlīdzības summa 12 (divpadsmit) mēnešos,**  **EUR bez PVN** |
| 1. | Veselības apdrošināšana |  |  |

**INFORMĀCIJA PAR PRETENDENTU**:

Uzņēmuma nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis un fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**E-pasts** **elektronisko dokumentu saņemšanai**: \_\_\_\_\_\_\_\_\_\_\_\_\_\_\_\_\_\_

Bankas konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Amats, vārds, uzvārds: |  |  |
|  | (paraksta vieta) |  |